Kipišas

Kipišas (kartais Kipishas, Ramūnas Balčiūnas, Alberto Macho; tikras vardas Roman Nyeyelov; 1979 m. – 2016 m. vasario 12 d.) – Lietuvos hip-hopo, regio muzikos atlikėjas, išgarsėjęs dalyvaudamas dueto „Kastaneda“ muzikinėje veikloje nuo 2002 m.

 Asmeninis gyvenimas 

Gimė ukrainiečio ir lietuvės šeimoje. Išsiskyrus tėvams, kurį laiką gyveno pas tėvą Ukrainoje.https://www.delfi.lt/veidai/muzika/kipisui-muzika-tik-hobis-10276897 delfi.lt (Veidai) Turėjo grafikos dizainerio išsilavinimą, buvo baigęs virėjų kursus.https://www.15min.lt/zmones/naujiena/lietuva/kipisas-tikra-barbe-devyndarbe-1050-1447 15min.lt Buvo 2 kartus vedęs. Su antrąja žmona Lina augino dvi dukteris. Mirė nuo infarkto.https://www.delfi.lt/video/pramogos/in-memoriam-kipisas-lyriskas-gangsteris-62592627 Delfi.lt (In memoriam)https://www.tv3.lt/naujiena/zmones/paaiskejo-reperio-kipiso-mirties-priezastis-n860995 tv3.lt (Žmonės)

 Muzikinė biografija 

Kipišas – Lietuvos „reggae“ bei „hip-hop“ muzikos atlikėjas, karjerą pradėjo 1996-1998 m. išleisdamas du albumus Maskvoje, o nuo 2000 m. dainavo Vilniaus „reggae“ grupėje "Green Sun Club". 2002 m. atlikėją pastebėjo įrašų kompanija „Koja records“, kurios iniciatyva prasidėjo dviejų atskirų atlikėjų Luko ir Kipišo dueto „Kastaneda“ veikla. Kipišui dalyvaujant buvo išleisti keturi albumai („Nesiparink“, „Merginos“, „Mūsų fiestos“, „Viskas, ko reikia“). 2004 m. buvo išleistas jo solinis albumas "Lyriškas gangsteris"https://www.delfi.lt/veidai/muzika/kipisas-isleidzia-solini-albuma-3981509 Kipišas išleidžia solinį albumą"https://www.music.lt/lt/muzika/Kipisas-albumas-turi-tamsia-ir-sviesia-puse/2176/ Kipišo albumas turi tamsią ir šviesią pusę, kurio titulinei dainai buvo nufilmuotas vaizdo klipas, o 2005 m. - „Green Sun Club“ albumas „Nebo Jamaiki“. 2006 m. Kipišas atsiskyrė nuo projekto „Kastaneda“ ir tęsė muzikinę karjerą kaip solo atlikėjas. Tais pačiais metais pavasarį buvo išleistas dar vienas solinis Kipišo albumas pavadinimu "Formatai – neformatai".https://www.frype.com/kipishaz/biography/ frype.lthttps://www.music.lt/lt/grupe/Kipisas/688/ music.lt (Kipišas)

Kipišo kūryboje dominavo „reggae“, „r`n`b“ ir „hip-hop“ stiliaus kūriniai, taip pat šmaikštūs ir lyriški dainų žodžiai. Atlikėjas aktyviai koncertavo su skirtingomis programomis, dažnai kūrinius atlikdavo „gyvai“, viena iš jo koncertinių programų truko apie pusantros valandos ir buvo skirta klubams ir vakarėliams.https://www.frype.com/kipishaz/biography/ frype.lt

Kipišas kartais kūrė tekstus ir kitiems atlikėjams, pavyzdžiui: Mios dainoje „Mintys apie tave“, Atlantos dainose „Nieko geriau nėra“ bei „Tik vakare“.https://panele.lt/kas-naujo/g-29924-kipsui-ruduo-melancholiskos-bei-harmoningos-kurybos-metas panele.lt

 Diskografija 

 Albumai 
 Lyriškas gangsteris, 2004 m. balandžio 5 d.
 Formatai – neformatai, 2006 m. kovo 31 d.

 Radijo singlai 
 „Daktaras Vasara“, 2003 m.
 „Lyriškas gangsteris“, 2004 m.
 „Pinigai“ (su Jurga Dingau ir Willux), 2004 m.
 „Vaikystės draugai“, 2006 m.
 „Formatai – neformatai“, 2006 m.

 Šaltiniai 

Kategorija:Lietuvos dainininkai
Kategorija:Lietuvos hiphopo atlikėjai